Dinakaran - ஹைட்ரோ கார்பன் விவகாரம் ஓஎன்ஜிசி, தமிழக அரசு பிரமாண வாக்குமூலம் தாக்கல் செய்ய வேண்டும்: பசுமை தீர்ப்பாயம் உத்தரவு
ஹைட்ரோ கார்பன் விவகாரம் ஓஎன்ஜிசி, தமிழக அரசு பிரமாண வாக்குமூலம் தாக்கல் செய்ய வேண்டும்: பசுமை தீர்ப்பாயம் உத்தரவு
பதிவு செய்த நேரம்:2017-09-14 00:57:50
சென்னை: தமிழக அரசும் ஓஎன்ஜிசி நிறுவனமும் தங்கள் தரப்பு பிரமாண வாக்குமூலங்களை தாக்கல் செய்ய வேண்டும். என்று தென்மண்டல தேசிய பசுமை தீர்ப்பாயம் உத்தரவிட்டுள்ளது. புதுக்கோட்டை மாவட்டம் வடகாடு நெடுவாசல் பாசன விவசாயிகள் நலச் சங்கத்தின் சார்பில் தென்மண்டல தேசியப் பசுமைத் தீர்ப்பாயத்தில் ஹைட்ரோ கார்பன் திட்டத்திற்குத் தடை விதிக்கக் கோரி வழக்கு தொடுக்கப்பட்டது. பாசன விவசாயிகள் நலச் சங்கத்தின் சார்பில் வைகோ நேற்று, நீதிபதி நம்பியார் அமர்வில் ஆஜரானார். பின்னர் நீதிமன்ற விவாதம் குறித்து வைகோ கூறியதாவது:
2017 பிப்ரவரி மாதம் முதல் வாரத்தில் ஓ.என்.ஜி.சி நிறுவனமும், கர்நாடகத்தைச் சேர்ந்த ஜெம் லேபரட்ரி நிறுவனமும் திடீரென்று இயந்திரங்களை ஏராளமாகக் கொண்டு வந்து குவித்து எரிவாயு எடுக்கும் ஆயத்த வேலைகளைத் தொடங்கியவுடன், அப்பகுதியைச் சேர்ந்த விவசாயிகள் ஆயிரக்கணக்கானோர் திரண்டு அதற்கு அறவழியில் எதிர்ப்புத் தெரிவித்துப் போராட்டத்தைத் தொடங்கினர்.
கடந்த 7 மாத காலமாக அங்கு போராட்டம் நடக்கின்றது. அதிலும் 5 மாதமாக போராட்டம் தீவிரம் அடைந்து விட்டது. அறவழியில்தான்.ஹைட்ரோ கார்பன் எரிவாயு எடுக்கும் லைசென்சை மத்திய அரசிடம் பெற்றுள்ள கர்நாடகத்தைச் சேர்ந்த பாரதிய ஜனதா கட்சி குடும்பத்தினர் நடத்தும் ஜெம் லேபரட்ரிஸ் நிறுவனம், பசுமைத் தீர்ப்பாயத்தில் ஆகஸ்ட் 2ம் தேதி அன்று தனது பிரமாண வாக்குமூலத்தைத் தாக்கல் செய்துள்ளது.
அதில் மீத்தேன் எரிவாயு, ஷேல் எரிவாயு உள்ளிட்ட அனைத்து எரிவாயுகளைக் கொண்ட ஹைட்ரோ கார்பன் எரிவாயு எடுக்க தனக்கு மத்திய சர்க்கார் லைசன்சு கொடுத்துவிட்டது என்றும், எனவே இதை யாரும் தடுக்க முடியாது என்றும் கூறியுள்ளது. எவ்வளவு நெஞ்சழுத்தமும், ஆணவமும் இருந்தால் ஜெம் லேபரட்ரி இதைச் சொல்லத் துணியும். தற்போது ஹைட்ரோ கார்பன் திட்டத்தின் மூலம் நெடுவாசலில் மீத்தேன் எரிவாயுவை எடுக்க மத்திய அரசு ஜெம் லேபரட்ரிக்கு லைசன்ஸ் கொடுத்துவிட்டது என்று வைகோ வாதிட்டார். இதையடுத்து நீதிபதி நம்பியார் இரண்டு வார காலத்திற்குள் ஓஎன்ஜிசி நிறுவனமும், தமிழ்நாடு அரசும், தங்கள் தரப்பு பிரமாண வாக்குமூலங்களை தாக்கல் செய்ய வேண்டும் என்று வழக்கு விசாரணையை அக்டோபர் 11 ம் தேதிக்கு ஒத்தி வைத்தார்.
மருத்துவமனையில் ஜெ.,-வை பார்த்த விவகாரத்தில் அமைச்சர்களின் முரண்பட்ட கருத்தால் வலுக்கும் சர்ச்சை
தமிழர்கள் நசுக்கப்படுவதாக விஜய் சேதுபதி ஆதங்கம் : தேசிய விருது அறிவித்தால் ஏற்க போவதில்லை என பேச்சு
சென்னை எழிலகத்தில் மர்மநபர்கள் கைவரிசை: கூட்டுறவு கடன் சங்கத்தில் இருந்த நகைகள் கொள்ளை
டிரான்ஸ்பார்மர் வெடித்து பஸ் கண்ணாடி உடைந்தது பயணிகள் உயிர் தப்பினர்
பொதுப்பணித்துறை சிக்கன கடன் சங்கத்தில் கொள்ளை